text: মালয়েশিয়ায় একরাতেই ১৩১ বাংলাদেশিকে গ্রেপ্তার||ইরানের সংসদ নির্বাচনে খামেনির রক্ষণশীল জোট এগিয়ে||করোনায় ২৪৫৮ জনের প্রাণহানি, উদ্বিগ্ন ডব্লিউএইচও||খালেদার জামিন শুনানি আজ||করোনায় আক্রান্ত হয়ে ইরানে ৬ জনের মৃত্যু||বাংলাদেশের পক্ষের কণ্ঠ কৃষ্ণা বসু আর নেই||বাবুগঞ্জে বাসের চাপায় ব্যবসায়ী নিহত||ফাঁসির আদেশপ্রাপ্ত পলাতক আসামি গ্রেপ্তার||করোনায় আক্রান্তের সংখ্যায় দ্বিতীয় দক্ষিণ কোরিয়া||ট্রেনে অভিযান, টিকিট না থাকায় ৬শ যাত্রীর জরিমানা
  ১৯ আগস্ট ২০১৯, ১৭:৫৬
  ময়মনসিংহ মেডিকেল কলেজ হাসপাতাল (মমেক) (ছবি : দৈনিক অধিকার)
  ময়মনসিংহ মেডিকেল কলেজ (মমেক) হাসপাতালে গত নয় ঘণ্টায় দুইজনসহ এ পর্যন্ত ডেঙ্গু জ্বরে আক্রান্ত হয়ে তিনজনের মৃত্যু হয়েছে।
  এর মধ্যে সোমবার (১৯ আগস্ট) ভোর ৫টায় আনোয়ার হোসেন (৪৫), রবিবার (১৮ আগস্ট) রাত সাড়ে ৮টার দিকে রাসেল মিয়া (৩৫) এবং রবিবার (১১ আগস্ট) বেলা ১১টার দিকে ফরহাদ (২০) নামে এক কলেজছাত্র ডেঙ্গু জ্বরে আক্রান্ত হয়ে চিকিৎসাধীন অবস্থায় মমেক হাসপাতালে মারা যায়।
  ময়মনসিংহ মেডিকেল কলেজ (মমেক) হাসপাতালের উপপরিচালক লক্ষী নারায়ণ মজুমদার এ তথ্য নিশ্চিত করে জানান, নেত্রকোণা জেলার কেন্দুয়া উপজেলার বাসিন্দা আনোয়ার হোসেন ডেঙ্গু জ্বরে আক্রান্ত হয়ে রবিবার (১৮ আগস্ট) মমেক হাসপাতালে ভর্তি হন। আনোয়ারের রক্তের অণুচক্রিকা ও রক্তের চাপ কমে যায় এবং হার্টের সমস্যা দেখা দেওয়ায় হৃদরোগ বিভাগে চিকিৎসা চলছিল তার। পরে আজ সোমবার ভোর ৫টার সময় তার মৃত্যু হয়।
  মমেক হাসপাতালের হৃদরোগ বিভাগের ডাক্তার ওয়ালিদ হোসেন জানান, আনোয়ারের হার্টের সমস্যাই বেশি ছিল।
  এ দিকে ডেঙ্গু জ্বরে আক্রান্ত হয়ে রবিবার (১৮ আগস্ট) রাত সাড়ে ৮টার দিকে কিশোরগঞ্জ জেলার পাকুন্দিয়া উপজেলার চরনিকি গ্রামের মঞ্জু মিয়ার ছেলে রাসেল মিয়া মমেক হাসপাতালে চিকিৎসাধীন অবস্থায় মারা যান। রাসেল রাজধানী ঢাকাতে থাকাকালীনই ডেঙ্গু জ্বরে আক্রান্ত হয়ে গত চারদিন ধরে ডেঙ্গু জ্বরে ভুগে বিকাল পৌনে ৩টার দিকে ময়মনসিংহ মেডিকেল কলেজ (মমেক) হাসপাতালে ভর্তি হন। পরে ওই দিন রাত সাড়ে ৮টার দিকে তার মৃত্যু হয়।
  অপর দিকে, ডেঙ্গু আক্রান্ত হয়ে গত রবিবার (১১ আগস্ট) বেলা ১১টার দিকে মমেক হাসপাতালে চিকিৎসাধীন অবস্থায় কিশোরগঞ্জ জেলার ইটনা উপজেলার বড়বাড়ি গ্রামের ফেরদৌস আলীর ছেলে এবং ইটনা ডিগ্রি কলেজের ছাত্র ফরহাদ মারা যান। শনিবার (১০ আগস্ট) রাতে ডেঙ্গু জ্বর নিয়ে ময়মনসিংহ মেডিকেল কলেজ হাসপাতালে ভর্তি হয়েছিল সে। পরে রবিবার (১১ আগস্ট) বেলা ১১টার দিকে মমেক হাসপাতালে চিকিৎসাধীন অবস্থায় তার মৃত্যু হয়।
  বর্তমানে মমেক হাসপাতালের বিভিন্ন ওয়ার্ডে ডেঙ্গু জ্বরে ১৮৯ জন রোগী চিকিৎসা নিচ্ছেন। ৮৪৪ জন রোগী সুস্থ হয়ে বাড়ি ফিরে গেছেন বলে কর্তৃপক্ষ জানিয়েছে।